ทองคำพุ่ง 23.1ดอลล์
สัญญาทองคำตลาดนิวยอร์กปิดพุ่งขึ้น เหตุตลาดไม่มั่นใจอียูคุมวิกฤตหนี้
27 ต.ค. 2554

สัญญาทองคำตลาดนิวยอร์กปิดพุ่งขึ้น เหตุตลาดไม่มั่นใจอียูคุมวิกฤตหนี้
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 23.1 ดอลลาร์ หรือ 1.4% ปิดที่ 1,723.5 ดอลลาร์/ออนซ์
นักวิเคราะห์ในตลาดทองคำระบุว่า  นักลงทุนยังคงขาดความเชื่อมั่นว่าผู้นำอียูจะสามารถแก้ไขวิกฤตหนี้สาธารณะได้ในการประชุมที่กรุงบรัสเซลส์ ซึ่งความกังวลในเรื่องดังกล่าวส่งผลให้นักลงทุนเข้าซื้อทองคำเพื่อหลีกเลี่ยงความเสี่ยง 
ทั้งนี้ แม้ผู้นำอียูออกแถลงการณ์เรียกร้องให้มีการปรับขึ้นประสิทธิภาพของกองทุนรักษาเสถียรภาพการเงินยุโรป (EFSF) ราว 4 เท่า สู่ระดับ 1 ล้านล้านยูโร แต่ก็จะยังไม่มีการตัดสินใจในรายละเอียดจนกว่าจะถึงเดือนหน้า 
ส่วนในช่วงต้นสัปดาห์จนถึงเมื่อวันพุธที่ 26 ต.ค.นั้น สัญญาทองคำพุ่งขึ้นไปแล้ว 5% ขณะที่วิเคราะห์บางคนกล่าวว่า สัญญาทองคำจะพุ่งขึ้นอีกไปจนถึงสุดสัปดาห์นี้